**LANKSTINUKAS Nr. 5 - IŠLAIKYMAS**

|  |
| --- |
| **Išlaikymas - finansinė parama, mokama asmens kitam asmeniui (paprastai ankstesniam (-ei) sutuoktiniui (-ei) ar civiliniam (-ei) partneriui (-ei) ar jų vaikams). Jei vaikai globojami valstybės, Vaiko ir šeimos reikalų agentūra taip pat gali teikti prašymą dėl išlaikymo.** **Šiame lankstinuke daugiausia kalbama apie teismo nutartimi skirtą išlaikymą. Taip pat galite susitarti dėl išlaikymo nuostatų be teismo, pvz.: gyvenimo skyrium sutartimi ar kitu neformaliu būdu.** |

**Kas yra išlaikymas?**

Sutuoktiniai / civiliniai partneriai turi finansiškai išlaikyti vienas kitą atsižvelgiant į jų pajamas ir reikmes. Išlaikymas yra finansinė parama, kurią asmuo teikia savo sutuoktinio (-ės) / civilinio (-ės) partnerio (-ės) ir (arba) išlaikomų vaikų naudai.

**Ar galiu kreiptis dėl išlaikymo iš savo sutuoktinio (-ės) / civilinio (-ės) partnerio (-ės), netgi jei gyvenu su juo (ja)?**

Sutuoktinis (-ė) / civilinis (-ė) partneris (-ė) gali teikti prašymą dėl išlaikymo netgi, jei gyvena su kitu sutuoktiniu / civiliniu (-e) partneriu (-e).

**Ar galiu teikti prašymą dėl išlaikymo iš savo buvusio(s) partnerio (-ės), jei nesame susituokę?**

Tokiomis aplinkybėmis paprastai galite kreiptis tik dėl savo vaikų išlaikymo ar paramos.

Tačiau, jei esate „teisėta(s) sugyventinis (-ė)“ galite kreiptis dėl išlaikymo ar paramos sau. Norint būti „teisėtu (-a) sugyventiniu (-e)“ privalote būti išgyvenęs (-usi) su savo partneriu (-e) mažiausiai du metus, jei turite vaikų, arba mažiausiai penkerius metus, jei neturite. Be to, jūs ir jūsų buvęs (-usi) partneris (-ė) negali susituokti su kitu asmeniu, arba, jei abu iš jūsų esate susituokę, turite gyventi atskirai nuo savo sutuoktinio (-ės) mažiausiai ketverius metus per pastaruosius penketą metų. Žr. **Lankstinuką Nr. 14 – Sugyventinių teisės,** kuriame pateikta išsamesnės informacijos.

**Kas atsakingas už vaikų išlaikymą?**

Abu tėvai, nesvarbu ar susituokę, ar ne, yra atsakingi dėl vaikų išlaikymo.

**Kas gali teikti prašymą dėl vaiko išlaikymo?**

Vienas iš tėvų, teisinis globėjas, Vaiko ir šeimos reikalų agentūra („Tusla“) ar kitas teisinį statusą turintis asmuo gali teikti prašymą dėl nepilnamečio vaiko išlaikymo.

Išlaikomas vaikas yra:

* asmuo iki aštuoniolikos metų amžiaus;
* asmuo iki dvidešimt trejų metų amžiaus, kuris mokosi dieniniame skyriuje; arba
* asmuo, priklausomas nuo savo tėvų dėl negalios.

**Ką daryti, jei nesutinku su išlaikymo suma?**

Tuo atveju, galite kreiptis į teismą. Galite kreiptis į Apylinkės ar Apygardos teismą. Teismas, į kurį galite kreiptis, priklauso nuo išlaikymo **sumos**, kurią pageidaujate gauti.

**Apylinkės teismas**

Šiuo metu Apylinkės teismas gali skirti bet kokią iki 500.00 eurų per savaitę sumą sutuoktiniui (-ei) / civiliniam partneriui ir 150.00 eurų per savaitę vienam vaikui.

**Apygardos teismas**

Į Apygardos teismą privalote kreiptis, jei iš sutuoktinio (-ės) / civilinio (-ės) partnerio (-ės) norite prisiteisti daugiau nei 500.00 eurų per savaitę ar daugiau nei 150.00 eurų per savaitę vienam vaikui.

**Ar abu Apylinkės ir Apygardos teismai gali nustatyti bendrąją išlaikymo sumą?**

Abu Apylinkės ir Apygardos teismai gali nustatyti bendrąją išlaikymo sumą, nors šiuo metu Apylinkės teismas negali priimti nutarties didesnei nei 15.000 eurų sumai.

**Kaip mokamas išlaikymas?**

**Remiantis nutartimi dėl išlaikymo** vienas asmuo gali mokėti išlaikymą kitam asmeniui tiesiogiai grynais ar pervedimų į banko ar kitą sąskaitą.

Teismas taip pat gali nutarti, kad išlaikymas būtų mokamas Apylinkės teismo sekretoriui (-ei), kuri(s) perduotų gautas lėšas reikiama asmeniui. Šiuo metu dažniausiai teismas nurodo mokėti išlaikymo sumą tiesiogiai kitam asmeniui, vietoj Apylinkės teismo sekretoriui (-ei)

**Ką daryti, jei išlaikymo suma man nesumokama?**

Jei išlaikymo suma nesumokama, galite kreiptis į teismą dėl:-

* įsakymo dėl pajamų arešto. Tai galima daryti, jei mokanti šalis įsidarbinusi. Įsakymas dėl pajamų arešto nurodo jo(s) darbdaviui atskaityti išlaikymo sumą iš darbo u-mokesčio ir nusiųsti teismo sekretoriui (-ei) ar priimančiai šaliai; arba
* Potvarkį dėl išlaikymo įsiskolinimų pripažinimo. Tai galima daryti, nesvarbu, ar mokanti šalis įsidarbinusi, ar ne. Teismas gali išleisti arešto orderį mokančiai šaliai, jei jis nepasirodo teismo, kai jam /jai įteikiamas pranešimas apie teismo posėdį. Didžiausia taikoma nuobauda - mokanti šalis gali būti įkalinta, jei teisme įrodoma, kad jis ar ji nenori, o negali mokėti nustatytos išlaikymo sumos.

**Socialinės gerovės išmokos**

Jei kreipiatės į Socialinės apsaugos skyrių dėl socialinės gerovės išmokų, minėtas skyrius gali paprašyti jūsų pateikti prašymą dėl išlaikymo, jei turite teisę jį gauti, bet negaunate.

**Kaip išlaikymas gali būti keičiamas ar nutraukiamas?**

Asmuo, mokantis ar gaunantis išlaikymą, gali pakartotinai kreiptis į teismą, kuris priėmė minėtą išlaikymo nutartį:

* kad išlaikymo nutartis būtų pakeista, t. y. pakeista išlaikymo suma, pvz.: asmuo gali pageidauti gauti didesnę sumą;
* kad išlaikymo nutartis būtų panaikinta, o tai reikštų mokėjimų įsipareigojimų pabaigą. Apskritai, šie prašymai teikiami, kai pasikeitė mokančios šalies aplinkybės nuo nutarties priėmimo dienos.
* Jei pateikiamas prašymas dėl atleidimo nuo išlaikymo, nes išlaikymą mokantis asmuo nebegali mokėti, jie privalo įrodyti šį faktą teismui.

Teismas taip pat gali nuspręsti pakeisti išlaikymą, kai sprendžiamas prašymo įteisinimo klausimas ir akivaizdu, kad pasikeitė aplinkybės nuo nutarties dėl išlaikymo priėmimo dienos.

**Ar galima gauti išlaikymą iš žmonių, gyvenančių kitose šalyse?**

Galima gauti ir įteisinti nutartį dėl išlaikymo žmonių, gyvenančių **tam tikrose** užsienio šalyse atžvilgiu. Išsamesnės informacijos apie tokio išlaikymo skyrimą iš užsienyje gyvenančio sutuoktinio (-ės) ar partnerio galima gauti vietiniame teisės centre.

Buveinė: „Legal Aid Board“ (Teisinės pagalbos valdyba), Quay Street, Cahirciveen, Co. Kerry, V23 RD36.

Tel.: (066) 947 1000

Faks.: (066) 947 1035

Vietinis Nr. 1890 615 2000

Tinklapis: [www.legalaidboard.ie](http://www.legalaidboard.ie)